SENA ยันดอกเบี้ยขึ้นไม่กระทบ การทำธุรกิจ
SENA ยันดอกเบี้ยขึ้นไม่กระทบ การทำธุรกิจ&nbsp; ชี้ บริษัทฯ มีนโยบายวางแผนดูแลระบบค่าใช้จ่าย ควบคุมต้นทุนอย่างมีประสิทธิภาพ&nbsp;
27 ส.ค. 2553

SENA ยันดอกเบี้ยขึ้นไม่กระทบ การทำธุรกิจ  ชี้ บริษัทฯ มีนโยบายวางแผนดูแลระบบค่าใช้จ่าย ควบคุมต้นทุนอย่างมีประสิทธิภาพ  
นางเกษรา ธัญลักษณ์ภาคย์ กรรมการและกรรมการบริหาร บริษัท เสนาดีเวลลอปเม้นท์ (SENA)  เปิดเผยว่า  แนวโน้มของดอกเบี้ยที่เริ่มส่งสัญญาณปรับตัวเป็นขาขึ้นนั้น  ไม่ได้ส่งผลกระทบต่อการบริหารและการจัดการของ SENA มากนัก เนื่องจากบริษัทฯ มีนโยบายในการวางแผนดูแลระบบค่าใช้จ่ายเพื่อควบคุมต้นทุนได้อย่างมีประสิทธิภาพ  โดยต้นทุนทางการเงินอาจจะปรับตัวสูงขึ้นบ้างเล็กน้อย  แต่เนื่องจากบริษัทมียอดเงินกู้ไม่มากนัก โดยมีอัตราส่วนหนี้สินต่อทุน(D/E) ต่ำมากอยู่ที่ระดับเพียง 0.48 เท่า จึงไม่ได้รับผลกระทบมากนัก  และถึงแม้ดอกเบี้ยมีแนวโน้มจะขยับขึ้น แต่โดยภาพรวมแล้วอัตราดอกเบี้ยยังถือว่าอยู่ในระดับต่ำ อีกทั้งสถาบันการเงินส่วนใหญ่ก็ยังคงแข่งขันกันโดยการเน้นปล่อยกู้สินเชื่อที่อยู่อาศัยอัตราดอกเบี้ยต่ำ ทำให้ผู้บริโภคมีทางเลือกในหลากหลายรูปแบบที่แตกต่างกัน 
สำหรับช่วงครึ่งหลังของปีนี้มีแผนที่จะพัฒนาโครงการใหม่ 2 โครงการ คือ   โครงการพื้นที่เช่าเชิงพาณิชย์ พื้นที่ประมาณ 7,000 ตารางเมตร มูลค่าประมาณ 500 ล้านบาท (อยู่ระหว่างการพัฒนาแบบ) และเพิ่มโครงการคอนโดมิเนียม BOI ย่านสุขุมวิทอีก 1 โครงการ และมั่นใจว่าในปีนี้ผลประกอบการของ SENA จะขยายตัวตามเป้าหมายที่วางไว้ได้คือเติบโตประมาณ 20% จากปีก่อน โดยครึ่งปีแรก มีกำไรสุทธิ 143.80 ล้านบาท เพิ่มขึ้น  12.96% จากปีก่อนและคณะกรรมการอนุมัติให้ปันผลหุ้นละ0.085 บาท 
"ภาพรวมธุรกิจอสังหาริมทรัพย์ในปีนี้ โดยคาดว่าจะเติบโตได้ประมาณ  5-10%  จากปีก่อน  จากแนวโน้มเศรษฐกิจไทยขยายตัวในทิศทางที่ดีขึ้น ขณะที่ความต้องการที่อยู่อาศัยที่แท้จริงและมีกำลังซื้อค่อนข้างดีโดยเฉพาะคอนโดมิเนียมมีความต้องการสูงมาก อีกทั้งคาดว่าในช่วงครึ่งหลังของปีนี้ในส่วนของผู้ประกอบการจะมีการแข่งขันกันมากขึ้น ขณะเดียวกันจากสภาพคล่องของสถาบันการเงินที่มีอยู่สูงมากในระบบ ส่งผลให้มีการปล่อยสินเชื่อผู้บริโภคมากขึ้นด้วย "